Die weer is natuurlik waarom dit so lekker is om die feestyd in Suid-Afrika te vier. Ons kan tradisionele warm geregte wat jy eerder in winter wil opdis, vervang met verfrissende disse waaraan jy by die swembad kan smul. Waarom kikker jy die tradisionele middagbraai nie met dié eenvoudige resep van sjef Johan van Schalkwyk op nie? Bedien gebraaide garnale saam met ’n mango-en-avokadoslaai met ’n soet rissie-en-gemmersous, wat volmaak by Drostdy-Hof Extra Light pas. Dié ideale middagetewyn pas puik by ’n ligte somerslaai, en beklemtoon die vars en verfrissende smake wat ons deesdae met ons plaaslike somerfeestelikhede assosieer.